અને રહી વાત પૈસાની તો અત્યારે સસ્તું ઇન્ટરનેટ અને સસ્તા અને સારા મોબાઈલ ફોન માર્કેટમાં મળવા મંડ્યા છે. એટલે ઘણા એવા લોકો જેની પાસે આ દસકાની શરૂઆતમાં એક સાદો ફોન પણ ન હતો એ લોકો પાસે એક સારો એન્ડ્રોઇડ ફોન અને રોજના 1.5GB 4G વાળો એક ડેટા પ્લાન છે. અને એન્ટરટેનમેન્ટ કંપનીઓ માટે આવા લોકોની એક વિશાળ અને ખુલ્લી માર્કેટ છે. અને આવા નવા યુઝર્સને પોતાના પ્લેટફોર્મ તરફ આકર્ષવા અને પોતાના પ્લેટફોર્મ પર જાળવવા માટે તેમજ ઓફિશિયલ એન્ટરટેનમેન્ટ પૂરું પાડવા એન્ટરટેનમેન્ટ કંપનીઓ એ પોતાના ચાર્જીસ પણ આપણને અને કંપનીઓને પોસાય એવા જ રાખ્યા છે.